
                                                                                        Mgr. Monika Koreňová
                            riaditeľka CVČ
Vo Zvolene 15.01.2018                                                                      
                      ORGANIZAČNÝ PORIADOK PRE ZAMESTNANCOV 

CVČ DOMINO ZVOLEN.
Článok I.

Úvodné ustanovenia

Organizačný poriadok Centra voľného času –Domino vo Zvolene je interný právny predpis vydaný na základe §11 ods.10 písm. g zák. č. 245/2008 Z. z. o výchove a vzdelávaní (školský zákon) a o zmene a doplnení niektorých zákonov v znení neskorších predpisov. Vychádza z platných právnych predpisov a určuje podrobnosti vnútornej organizácie, organizácie práce, vzájomné vzťahy jednotlivých organizačných jednotiek a ďalšie pokyny súvisiace s činnosťou centra. Je záväzný pre všetkých zamestnancov, ktorí sú v pracovnom pomere s Centrom voľného času.

         Článok II.

Predmet činnosti Centra voľného času
Základným predmetom činnosti Centra voľného času je zabezpečovanie výchovno-vzdelávacej, záujmovej a rekreačnej činnosti detí, žiakov, rodičov a iných osôb do veku 30 rokov v ich voľnom čase. Usmerňuje rozvoj záujmov detí a ostatných zúčastnených osôb, utvára podmienky na rozvíjanie a zdokonaľovanie ich praktických zručností, podieľa sa na formovaní návykov užitočného a zmysluplného využívania ich voľného času a zabezpečuje podľa potrieb súťaže pre deti základných a stredných škôl. Zriaďuje sa ako zariadenie s celoročnou prevádzkou. Podporuje inštitucionálny rozvoj nadania detí alebo žiakov. Pre deti a žiakov so zdravotným postihnutím alebo vývinovými poruchami môže zriaďovať záujmové útvary. Môže poskytovať metodickú a odbornú pomoc v oblasti práce s deťmi v ich voľnom čase: školám a školským zariadeniam, občianskym združeniam, ktoré vykonávajú činnosť zameranú na deti, ďalším právnickým osobám alebo fyzickým osobám, ktoré o ňu požiadajú.

Článok III.





 Organizácia vedenie a riadenia
Riaditeľ  Centra voľného času vo Zvolene
Na čele je riaditeľ CVČ, ktorého vymenúva a odvoláva primátor mesta Zvolen na základe výsledkov výberového konania  Rady CVČ. 
Riaditeľ ako štatutárny orgán CVČ organizuje celkovú činnosť CVČ, zodpovedá za činnosť CVČ a jeho hospodárenie a zastupuje CVČ navonok. Zodpovedá za dodržiavanie všeobecne záväzných právnych predpisov, za odbornú a pedagogickú úroveň výchovno-vzdelávacej činnosti a za efektívne využívanie prostriedkov určených na zabezpečenie činnosti CVČ, zodpovedá za riadne hospodárenie s majetkom, ktorý má CVČ zverený do správy.

Riaditeľ rozhoduje:

· prijatí žiaka do školského zariadenia,

· o uložení výchovných opatrení,

· uzatvára, končí a mení pracovný pomer a pracovnoprávne vzťahy 
· schvaľuje úväzky pedagogických a prevádzkových zamestnancov,

· určuje čerpanie a nástup dovolenky,

· vysiela zamestnancov na pracovné cesty,

· poskytuje pracovné voľno pri prekážkach v práci na strane zamestnanca a pri prekážkach z dôvodu všeobecného záujmu,

· nariaďuje prácu nadčas, rozhoduje o vhodnom čase čerpania náhradného voľna, o úprave pracovného času                 
· určuje náplne práce zamestnancov CVČ,
· hodnotí 1x ročne PZ
· posudzuje kvalifikáciu zamestnancov a v nadväznosti na to zaraďuje zamestnancov do príslušných funkcií, platových stupňov a mzdových taríf podľa príslušných mzdových predpisov,

· priznáva odmeny a všetky ďalšie pohyblivé zložky miezd v zmysle platných mzdových predpisov,

· rozhoduje o pridelení počtu hodín a výške odmeny externým zamestnancom,

· zamestnancom prideľuje prácu so zreteľom na ich schopnosti, skúsenosti,

· zodpovedá za dodržiavanie všetkých ustanovení Zákonníka práce, pracovného poriadku a ďalších platných pracovno-právnych, mzdových a iných predpisoch, 

· vytvára vhodné pracovné podmienky na pracoviskách zariadenia, aby výkon práce bol kvalitný, hospodárny a bezpečný,

· zodpovedá za dodržiavanie právnych a ostatných predpisov o BOZP, CO a PO,

· spolupracuje s MsÚ  Zvolen 
· vypracúva správy o výsledkoch činnosti a hospodárenia CVČ za predchádzajúci kalendárny rok/spolu s hospodárkou CVČ/ (zverejňuje na webe)
· vypracúva správu o pedagogickom, organizačnom a materiálno-technickom zabezpečení  na nový školský rok 





Článok IV.

Samostatný pedagogický pracovník – vychovávateľ
Je priamo podriadený riaditeľke CVČ 

· poskytuje komplexnú výchovno-vzdelávaciu činnosť spojenú s poradenskou 

     činnosťou, 

· zabezpečuje výchovu a vzdelávanie detí a mládeže, rozvíjajú záujmovú a rekreačnú 

     činnosť,

· vypracúva celoročný plán práce na svojom oddelení  

· zúčastňuje sa pracovných porád zvolaných riaditeľkou CVČ,

· zabezpečuje vedenie pedagogickej dokumentácie (TK-ZÚ), vykonávajú bežné administratívne práce súvisiace s výchovno-vzdelávacou činnosťou, zodpovedá za dôsledné vyberanie príspevkov na čiastočnú úhradu platieb od členov svojich  ZÚ  
· dodržiavajú vnútorný pracovný poriadok, zákonník práce a platné právne predpisy 

     o BOZP, PO ...

·    ďalšie pracovné povinnosti podľa konkrétnych požiadaviek pracoviska:
· vedie vlastné  záujmové krúžky /ZÚ/
· organizuje alebo spolupracuje na príležitostných podujatiach,

· uskutočňuje pedagogický dozor v CVČ a pri podujatiach organizovaných CVČ

· organizuje letnú činnosť

· vypracúva svoje rozvrhy týždennej činnosti, spolupodieľa sa na tvorbe mesačných plánov, podieľa sa na propagácií CVČ a vypracúva projekty

· prispieva k dobrému menu CVČ

· podieľa sa na inventarizácií majetku a zodpovedá za zverené predmety 

· riadi sa pokynmi  riaditeľa
· zachováva mlčanlivosť ( v zmysle zákona o ochrane osobných údajov )
· prijal a dodržiava protikorupčnú politiku CVČ






Článok V
Zamestnanci Centra voľného času – práva, povinnosti a zodpovednosť
Každý zamestnanec je povinný dodržiavať všeobecné právne a vnútorné predpisy zariadenia. 

Zamestnanci sú povinní riadne si plniť svoje povinnosti vyplývajúce z pracovno-právnych vzťahov a z funkcie, ktorou boli v organizácii poverení.

Každý pracovník má najmä tieto povinnosti a zodpovednosť:

· dodržiavať ustanovenia Zákonníka práce, pracovného a vnútorného poriadku v CVČ,

· plniť príkazy priameho nadriadeného,

· využívať fond pracovnej doby na plnenie pracovných úloh,

· dodržiavať efektívne pracovný čas,

· dodržiavať predpisy na úseku ochrany a bezpečnosti pri práci a požiarnej ochrany,

Každý pracovník má tieto práva:

· právo na odmenu za vykonanú prácu,

· zaistenie bezpečnosti a ochrany zdravia pri práci, na odpočinok a zotavenie po práci,

· požadovať pomôcky pre plnenie daných úloh a vykonanie opatrení potrebných pre 

       bezpečnú prácu

· dostať dovolenku na zotavenie v dĺžke a za podmienok stanovených v Zákonníku  

        práce,

· oboznámiť sa s organizačným poriadkom, pracovným poriadkom, mzdovými 

            a bezpečnostnými predpismi, vzťahujúcimi sa k jeho pracovisku a práci ním 

       vykonávanú.






Článok VI

 Organizačné členenie

Centrum voľného času sa organizačne člení na:

1.Pedagogický úsek: 
      

· riaditeľ

· vychovávatelia

· externí zamestnanci
2.  Hospodársko-prevádzkový úsek:

·  hospodárka
· upratovačka
· školník - kurič
Pedagogický úsek 
Organizuje výchovno-vzdelávaciu, záujmovú a rekreačnú činnosť s deťmi a mládežou mimo vyučovania, vytvára podmienky pre relaxáciu a aktívne trávenie voľného času, na rozvíjanie  a zdokonaľovanie praktických zručností, podieľa sa na formovaní návykov užitočného využívania voľného času.

Pedagogický úsek  sa ďalej člení na oddelenia:

·  oddelenie estetiky
·  oddelenie športu
·  oddelenie spoločenských aktivít a IT
·  oddelenie prírodovedy
Oddelenia zabezpečujú pravidelnú činnosť, príležitostnú činnosť, individuálny prístup, spontánnu činnosť, prázdninovú činnosť. Sú zamerané na oblasť estetiky, prírodovedy, športu turistiky,  a na oblasť spoločenských vied.

Prevádzkový  úsek

·  evidencia účtovných dokladov, faktúr,  inventarizácie, uzatváranie zmlúv, vyhotovovanie a dokladovanie interných účtovných dokladov, ukladanie účtovných písomností a dokumentácie   zariadenia v archíve atď.
· zabezpečujú prevádzku budovy a sú nápomocní pri zabezpečovaní výchovno – vzdelávacej činnosti 
Článok VII.

Poradné orgány

Poradným orgánom riaditeľa CVČ je: 

Pedagogická rada. 

Tvoria ju všetci pedagogickí zamestnanci Centra voľného času vo Zvolene /ďalej len CVČ/  . Schádza sa podľa potreby spravidla 3 x ročne. Zvoláva ju riaditeľ CVČ. O priebehu rokovania sa vedie zápisnica s prijatými závermi. Pedagogická rada prerokúva všetky  zásadné výchovno-vzdelávacie otázky činnosti centra, vyjadruje stanoviská k dosiahnutým výsledkom vo výchove a vzdelávaní, navrhuje riešenia a nové námety na zlepšenie činnosti CVČ, vyjadruje sa k správam o činnosti CVČ, k opatreniam na odstránenie zistených nedostatkov. Tvoria ju všetci pedagogickí zamestnanci CVČ.
Rada pri Centre voľného času Domino vo Zvolene.
      Je iniciatívnym a poradným samosprávnym  orgánom, ktorá  plní funkciu verejnej kontroly, posudzuje a vyjadruje sa k činnosti centra voľného času. Jej ďalšie kompetencie a povinnosti stanovuje Zákon SNR č. 596/2003 Z. z. o štátnej správe v školstve a školskej samospráve a o zmene a doplnení niektorých zákonov v znení neskorších predpisov v zmysle Čl.1, §24, osd. 1 až 5. Je zložená z pedagogických zamestnancov, z poslancov mesta Zvolen  a rodičov CVČ.
Schvaľuje správy CVČ, vyjadruje sa zásadným rozhodnutiam a navrhuje činnosť  a volí riaditeľa CVČ.
Pracovná porada 

Tvoria ju pedagogickí zamestnanci CVČ. Pracovnú poradu zvoláva riaditeľ spravidla 1x týždenne, prípadne podľa potreby. Koordinuje činnosť CVČ, rieši prípadné problémy, informuje a plánuje činnosť.   
Článok VIII.

Plánovanie

Činnosť centra voľného času  sa uskutočňuje podľa plánu. V Centre voľného času vo Zvolene sa zostavujú plány na základe celoročných plánov oddelenia  a Koncepcie a vízie  CVČ :

· týždenný plán výchovnej práce vychovávateľa

· celoročný  plán činností vychovávateľa na príslušný školský rok

· plán kontrolnej činnosti CVČ  (riaditeľ)
· ročný časovo-tematický plán záujmového útvaru ( krúžku, klubu, kurzu...vychovávateľ) 
· rozvrh hodín pravidelnej záujmovej činnosti na šk. rok (riaditeľ)
· plán letnej činnosti centra (riaditeľ)
· mesačný plán podujatí (všetci PZ)

· rozpočet centra na kalendárny rok( riaditeľ a hospodárka)
Týždenný plán výchovnej práce vychovávateľa je podrobný rozpis základného úväzku vychovávateľa a rozpis ostatných činností nad mieru výchovnej práce na jednotlivé týždne, ktorý vypracúva vychovávateľ na základe rozsahu výchovnej činnosti pedagogického zamestnanca, 

Plán kontrolnej činnosti vypracúva riaditeľ šk. zariadenia a jeho cieľom je získanie objektívnych informácií o úrovni a výsledkoch práce pedagogických a externých zamestnancov šk. zariadenia a pri zistení nedostatkov prijatie opatrení, ktoré vedú k ich odstráneniu.

Plán letnej činnosti vychovávateľa tvorí súhrn všetkých podujatí a aktivít pre deti a mládež v mesiacoch júl a august. Ucelený plán počas letných prázdnin vypracuje a schvaľuje riaditeľ CVČ.
Celoročný  plán jednotlivých oddelení  vypracúva vychovávateľ pred začatím nového školského roku  a predkladá na schválenie riaditeľovi. Na základe plánov oddelení riaditeľ CVČ vypracuje 
„Informácie o pedagogicko-organizačnom  a materiálno-technickom zabezpečení  výchovno-vzdelávacieho procesu“ (POP),  ktoré slúžia ako celoročný plán CVČ.  
Rozvrh hodín pravidelnej záujmovej činnosti vypracuje  riaditeľ CVČ (prípadne ním poverený zamestnanec ) po ukončení rozdelenia činnosti ZÚ, ktoré vychádzajú z potrieb detí a rodičov.   
Rozpočet na kalendárny rok  vypracúva riaditeľ a hospodárka Centra voľného času Domino a schvaľuje zriaďovateľ.

Článok IX.
Evidencia dochádzky a náhradné voľno

Každý zamestnanec je povinný riadne sa zapisovať do evidencie dochádzky ( Kniha dochádzky). Zamestnanec je povinný byť na začiatku pracovného času už na svojom pracovisku a odchádzať z neho až po skončení pracovného času. Pri opustení pracoviska sú zamestnanci povinný zapísať sa do knihy dochádzky a informujú o tom riaditeľku CVČ.


Evidenciu náhradného voľna vedie hospodárka Centra voľného času – Domino

 vo Zvolene. Čerpanie náhradného voľna nesmie narušiť plynulosť prevádzky.
Článok X.
Dokumentácia centra

Centrum voľného času vo Zvolene vedie podľa § 11 zák. č. 245/2008 Z. z. o výchove a vzdelávaní ( školský zákon) a o zmene a doplnení niektorých zákonov v znení neskorších predpisov, v spojení s §8 ods.3 a 4 vyhl. Č. 306/2009 Z. z. o školskom klube detí, školskom stredisku záujmovej činnosti, centre voľného času, školskom hospodárstve a stredisku odbornej praxe a podľa ostatných všeobecne záväzných predpisov túto dokumentáciu:
· zriaďovacia listina
· štatút
· organizačný poriadok
· pracovný poriadok
· organizačný  poriadok
· BOZ - koncepcia bezpečnosti a ochrany zdravia pri práci
· registratúrny  poriadok a denník , evidencia pošty
· školský poriadok
· rozpočet CVČ
· kniha faktúr
· Výchovný program (výchovné osnovy a výchovné štandardy, ktoré sú súčasťou výchovného programu CVČ )
· plán letnej činnosti centra
· triedne knihy
· celoročné plány práce oddeleni a POP
· inventarizačná kniha
· plán  kontrolnej činnosti
· záznamy z pedagogických a iných porád,
· zoznamy členov krúžkov, kurzov, klubov,
· interné  smernice 
· rozvrh hodín pravidelnej záujmovej činnosti
· evidencia dochádzky a náhradného voľna,
· rozvrh týždennej činnosti,
· ročný plán kontinuálneho vzdelávania PZ

· správy z kontrolnej činnosti Štátnej školskej inšpekcie,
· rozhodnutia riaditeľa centra.

Článok XI.
Organizácia záujmovej činnosti

Výchovno-vzdelávacia činnosť sa riadi Pedagogicko- organizačnými pokynmi (POP)      a Výchovným programom CVČ na aktuálny školský rok. Plán nie je dogma  a pribežne sa podľa potreby a požiadaviek detí, škôl a zriaďovateľa  dopĺňa a mení..
Okrem pravidelnej záujmovej činnosti CVČ Domino zabezpečujú na základe poverenie  OÚ- OŠ v Banskej Bystrici vedomostné a športové postupové súťaže a olympiády, podujatia  príležitostného charakteru pre školy a verejnosť.
Prihlášky do záujmových útvarov sa odovzdávajú hlavne  v septembri  na  začiatku školského roka ,  ale aj priebežne počas celého roka /podľa záujmu rodičov a možností kapacít CVČ/.
Počet žiakov v záujmových útvaroch sa určuje s prihliadnutím na charakter vykonávaných činností a na bezpečnosť žiakov.

Záujmový útvar sa schádza spravidla raz týždenne. Časová jednotka útvaru trvá 60 minút. Záujmový útvar pracuje v jednom dni spravidla dve časové jednotky. Záujmový útvar vedie jeden zamestnanec Centra voľného času, ktorý zodpovedá za činnosť záujmového útvaru riaditeľovi centra. Z bezpečnostných a iných dôvodov môžu výnimočne viesť záujmové útvary dvaja zamestnanci Centra voľného času. V takomto prípade zodpovedá za činnosť záujmového útvaru zamestnanec určený riaditeľom Centra voľného času na začiatku šk. roku. Je uvedený v rozvrhu hodín ako vedúci.
Pre zdravotne postihnuté deti sa môžu zriaďovať špeciálne záujmové útvary. 

Na každé podujatie v rámci príležitostnej činnosti vychovávatelia predkladajú riaditeľovi Centra voľného času na schválenie organizačné zabezpečenie na podujatie

Článok XII.

Organizácia táborovej činnosti
CVČ Domino organizuje počas leta denné letné tábory, pobytové tábory  alebo sústredenia ZÚ. 

Každý vychovávateľ pripravuje minimálne jeden tábor, ako hlavný vedúci. 
Funkciou hlavného vedúceho tábora poveruje riaditeľ centra.

Vedúceho tábora poveruje hlavný vedúci tábora. Vedúci tábora nemusí byť pedagogický zamestnanec. Za výber vedúcich zodpovedá hlavný vedúci tábora.

Každý vychovávateľ CVČ Domino musí odpracovať počas letných prázdnin minimálne             10 pracovných  dní. 
Najneskôr mesiac pred nástupom do tábora predkladá hlavný vedúci tábora riaditeľovi Centra voľného organizačné zabezpečenie tábora (miesto, termín, program), finančný rozpočet a personálne obsadenie tábora. Návrh vopred prerokuje s ostatnými pedagogickými zamestnancami vysielanými do tábora. 

Deti možno do tábora prijať len so súhlasom rodiča alebo iného zákonného zástupcu a len ak zákonný zástupca predloží čestné vyhlásenie o bezinfekčnosti okolia dieťaťa od rodiča , potvrdenie o zdravotnom stave od lekára a uhradenom poplatku za tábor.
Riaditeľ Centra voľného času zabezpečuje dodržiavanie všeobecne záväzných predpisov (napr. §25 zák. č. 355/2007 v znení neskorších predpisov) vysiela do tábora aj jedného zdravotníka      do 130 detí. 

V cene poplatku za tábor sú výdavky na dopravu, stravovanie, ceny do súťaží, materiálno technické vybavenie tábora, odmena pre vedúcich, režijné náklady,  prípadne ubytovanie.
Článok XIII.

Hodnotenie činnosti

Hodnotenie plnenia  celoročných plánov vychovávateľov Centra voľného času  na daný školský rok sa uskutočňuje písomne 2x ročne na konci I. a II. polroku. 
Hodnotenie pedagogických  zamestnancov v zmysle  Zákona č. 317/2009 Z. z  o pedagogických a odborných zamestnacoch 1x ročne osobne hodnotiacim dotazníkom riaditeľkou  CVČ .  

Hodnotenie letnej činnosti sa uskutočňuje na začiatku nového školského roku na Pedagogickej rade. 
Článok XIV.
Prevádzka v Centre voľného času DOMINO.
 Počas školského roku mimo školských prázdnin:  od 8.00 - 18.00 hod.
 ( po dohode s riaditeľkou CVČ aj dlhšie). 
              V čase školských prázdnin :                                  od 8.00 - 16.00 hod.

Práca v záujmových útvaroch  (ZÚ) začína spravidla v polovici septembra a končí v júni príslušného školského roka. Cez školské prázdniny záujmové útvary nepracujú. 
Počas školských prázdnin  sa uskutočňujú činnosti oddychového a rekreačného charakteru. 

Článok XV.
Hospodárenie Centra voľného času. 

Riadi sa zákonom 523/2004 Z. z. o rozpočtových pravidlách verejnej správy a o zmene a doplnení niektorých zákonov v znení neskorších predpisov. CVČ Domino vedie účtovníctvo o majetku, príjmoch a výdavkoch samostatne v zmysle zákona č. 431/2002 Z. z. o účtovníctve v znení n. p.   Zriaďovateľovi  (Mestu Zvolen predkladá  Správu o výsledkoch hospodárenia     za kalendárny rok.)
Po schválení rozpočtu zriaďovateľom sa tento rozpisuje podľa položiek. Rozpočet schválený zriaďovateľom je pre CVČ záväzný. Hospodárka CVČ eviduje rozpočtové výdaje zariadenia, kontroluje a sleduje ich čerpanie. 

 Oprávnenie podpisovať písomnosti s finančným dosahom má riaditeľ Centra voľného času. V jeho dlhšej neprítomnosti na základe poverenia hospodárka CVČ. 

Článok XVI.
Úhrada nákladov spojených s činnosťou centra

Na táboroch, víkendových pobytoch sa zúčastňujú len deti a mládež, za ktorých rodičia alebo zákonný zástupca uhradia v určenom termíne náklady na túto činnosť.

Povinnosť uhradiť náklady na túto činnosť prevezmú rodičia podpisom prihlášky              za činnosť /ZÚ, tábor, sústredenie). Vrátenie peňazí pri neúčastí  dieťaťa v tábore rieši Smernica CVČ o financovaní ZÚ a letných táboroch v CVČ Domino z 03.09.2

Peňažné hotovosti od žiakov, študentov, rodičov prijíma hospodárka CVČ, vychovávatelia CVČ, alebo sa uhradia poplatky prevodom na účet CVČ.(  ktorá má písomné uzatvorenú dohodu o hmotnej zodpovednosti. 

Na základe dohody o hmotnej zodpovednosti zamestnanec preberá zodpovednosť             za zverené hotovosti, ktoré je povinný vyúčtovať v zmysle platných predpisov.

Článok XVII.

Ukladanie pracovných úloh

Riaditeľ Centra voľného času Domino vo Zvolene je v zmysle platnej legislatívy a vnútorných predpisov vedúcim zamestnancom. Je oprávnený určovať a ukladať podriadeným zamestnancom pracovné úlohy, organizovať, riadiť a kontrolovať ich prácu a dávať im na tento účel záväzné pokyny (§9 zákonníka práce).

Pracovné úlohy vedúci zamestnanci určujú a ukladajú ústne alebo písomne. Všetky uložené úlohy majú byť konkrétne, adresné, zreteľné a vykonateľné.

Riadiaco-organizačné normy, smernice, príkazy, inštrukcie, a pod., ktoré sú zásadného dosahu, vydáva riaditeľ Centra voľného času. Zamestnanci sú povinní s obsahom tejto agendy sa dôkladne oboznámiť a dodržiavať ju.

Článok XVIII.

Protokolovanie zásielok ich preberanie a odovzdávanie

Nakladanie so zásielkami sa spravuje registratúrnym poriadkom CVČ Domino. CVČ dbá                    na dodržiavanie zákona č. 122/2013 Z. z. ochrane osobných údajov a zachovávanie   o mlčanlivosti .
Článok XIX.

Podpisovanie písomností

Riaditeľ Centra voľného času Domino vo Zvolene ako štatutárny zástupca poverený zriaďovateľom, podpisuje dohody, zmluvy, interné smernice, rozhodnutia, správy, návrhy adresované nadriadeným orgánom . Kontroluje faktúry, objednávky, bločky.

Pedagogickí zamestnanci CVČ podpisujú po konzultácií s riaditeľkou CVČ organizačné zabezpečenia podujatí, informácie pre rodičov, odhlášky zo ZÚ, príjmové doklady od rodičov alebo /yuxty/.  

Článok XX.

Ukladanie a vyraďovanie písomností

Úschovu a zakladanie písomností centra upravuje registratúrny poriadok, vyraďovanie písomností centra upravuje novelizovaný Zákon o archívnictve č. 266/2015 Z. z.
Článok XXI.

Služobné telefóny

Služobné mobilné telefóny má riaditeľka, hospodárka a vychovávatelia v zborovni.  
Článok XXII.
Inventárne zoznamy

Zamestnanci zariadenia zodpovedajú za pridelený inventár podľa inventárneho zoznamu vrátane inventára jednotlivých pridelených miestností v zariadení. Inventárny zoznam musí byť podpísaný zodpovedným pracovníkom a riaditeľom Centra voľného času v Trenčíne. Inventárny zoznam bude visieť v každej miestnosti.

Inventár zakúpený z prostriedkov zariadenia slúži výlučne pre jeho činnosť, nie                na súkromné účely.

Presun inventára sa môže uskutočniť len so súhlasom riaditeľa a až po administratívnom  prepise zodpovedného zamestnanca hospodárke CVČ. Presuny sa zaznamenávajú pre účely inventarizácie.

Článok XXIII.
Inventarizácia

Inventarizáciou overuje účtovná jednotka, či stav majetku, záväzkov a rozdielu majetku a záväzkov v účtovníctve zodpovedá skutočnosti. Spôsob vykonávania inventarizácie upravujú predpisy na úseku účtovníctva ( Zákon o archívnictve č. 266/2015 Z. z.)
Pri majetku hmotnej povahy a nehmotnej povahy sa skutočný stav zisťuje fyzickou inventúrou. Pri tých druhoch majetku, pri ktorých nemožno vykonať fyzickú inventúru, sa skutočný stav zisťuje dokladovou inventúrou. 

Inventarizáciu v centre zabezpečuje hospodárka CVČ v spolupráci s inventarizačnou komisiou CVČ Domino.  Členov inventarizačnej komisie menuje riaditeľ centra.
Článok XXIV.
Záverečné a zrušovacie ustanovenie

1. Ruší sa Organizačný poriadok CVČ Domino vo Zvolene z 04.09. 2013
2. Tento organizačný poriadok bol prerokovaný na pracovnej porade 15.01.2018 

3. Tento organizačný poriadok je záväzný pre všetkých zamestnancov CVČ . 

4. Zmeny a doplnky k organizačnému poriadku schvaľuje riaditeľ CVČ.

Účinnosť

      Tento organizačný poriadok nadobúda účinnosť od:

16.01. 2018
Schválený Pedagogickou radou CVČ:

                        15.01. 2018

